CELEX: 32022D0181
Language: sk
Date: 2022-02-09 00:00:00
Title: Vykonávacie rozhodnutie Komisie (EÚ) 2022/181 z 9. februára 2022, ktorým sa mení vykonávacie rozhodnutie (EÚ) 2021/260, pokiaľ ide o určité premiestňovanie vodných živočíchov, na ktoré sa vzťahujú vnútroštátne opatrenia, medzi členskými štátmi alebo ich časťami, a príloha I k nemu, pokiaľ ide o štatút Írska v súvislosti s výskytom choroby herpetický vírus ustríc – 1μνar (OsHV-1μνar) (Text s významom pre EHP)

10.2.2022   
               
               
                  SK
               
               
                  Úradný vestník Európskej únie
               
               
                  L 29/40
               
            
         VYKONÁVACIE ROZHODNUTIE KOMISIE (EÚ) 2022/181
         z 9. februára 2022,
         ktorým sa mení vykonávacie rozhodnutie (EÚ) 2021/260, pokiaľ ide o určité premiestňovanie vodných živočíchov, na ktoré sa vzťahujú vnútroštátne opatrenia, medzi členskými štátmi alebo ich časťami, a príloha I k nemu, pokiaľ ide o štatút Írska v súvislosti s výskytom choroby herpetický vírus ustríc – 1μνar (OsHV-1μνar)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 226 ods. 3,
         keďže:
         
                     (1)
                  
                  
                     Vykonávacím rozhodnutím Komisie (EÚ) 2021/260 (2) sa stanovujú zoznamy členských štátov a ich častí, ktoré sa považujú za oblasti bez výskytu určitých chorôb vodných živočíchov, ktoré nie sú uvedené v článku 9 ods. 1 písm. d) nariadenia (EÚ) 2016/429, alebo ktoré podliehajú programu eradikácie uvedených chorôb.
                  
               
                     (2)
                  
                  
                     Konkrétnejšie, v článku 4 vykonávacieho rozhodnutia (EÚ) 2021/260 sa stanovujú podmienky, za ktorých sa vodné živočíchy druhov vnímavých na takéto choroby môžu premiestňovať medzi členskými štátmi alebo ich časťami vrátane požiadavky, aby takéto živočíchy pochádzali z členského štátu alebo jeho časti, ktoré sú uvedené v zozname ako oblasti bez výskytu predmetných chorôb.
                  
               
                     (3)
                  
                  
                     Z noriem Svetovej organizácie pre zdravie zvierat (OIE) (3) a praktických skúseností však vyplýva, že z hľadiska zdravia zvierat nie je vždy potrebné, aby živé vodné živočíchy a ich gaméty pochádzali z oblasti bez výskytu choroby, ak sú určené do oblasti, ktorá je už bez výskytu choroby alebo ktorá podlieha programu eradikácie. V určitých prípadoch a v súvislosti s určitými chorobami môžu byť karanténa vodných živočíchov v zariadení pre akvakultúru, ktoré bolo schválené v súlade s delegovaným nariadením Komisie (EÚ) 2020/691 (4), dezinfekcia vajec alebo držanie vodných živočíchov vo vode s určitou slanosťou za predpísaných podmienok primerané na zmiernenie rizika choroby.
                  
               
                     (4)
                  
                  
                     Preto je vhodné zmeniť vykonávacie rozhodnutie (EÚ) 2021/260 s cieľom zohľadniť takéto opatrenia na zmiernenie rizika v záujme uľahčenia bezpečného obchodovania s takýmito komoditami.
                  
               
                     (5)
                  
                  
                     Írsko okrem toho požiadalo Komisiu, aby vypustila „jednotku 5: zálivy Bertraghboy a Galway“ zo zoznamu jednotiek, ktoré sú bez výskytu herpetického vírusu ustríc – 1μνar (OsHV-1μνar) v Írsku, a zodpovedajúcim spôsobom zmenila prílohu I k vykonávaciemu rozhodnutiu (EÚ) 2021/260. Takáto žiadosť bola podaná z komerčných dôvodov, a nie v dôsledku výskytu choroby.
                  
               
                     (6)
                  
                  
                     Vykonávacie rozhodnutie (EÚ) 2021/260 by sa preto malo zodpovedajúcim spôsobom zmeniť,
                  
               
                     (7)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2021/260 sa mení takto:
            
                        1.
                     
                     
                        Článok 4 sa nahrádza takto:
                        
                           „Článok 4
                           Premiestňovanie vnímavých druhov vodných živočíchov, na ktoré sa vzťahujú vnútroštátne opatrenia vrátane programov eradikácie, medzi členskými štátmi alebo ich časťami
                           
                              1.   Vodné živočíchy druhov vnímavých na konkrétnu chorobu, ktoré sú uvedené v druhom stĺpci prílohy III, sa premiestňujú do členských štátov alebo ich častí, ktoré sú uvedené v druhom a štvrtom stĺpci tabuliek v prílohách I alebo II, len ak:
                              
                                          a)
                                       
                                       
                                          pochádzajú z členského štátu alebo jeho časti, ktoré sú uvedené v druhom a štvrtom stĺpci tabuľky v prílohe I ako oblasti bez výskytu predmetnej choroby;
                                       
                                    
                                          b)
                                       
                                       
                                          je k nim ako sprievodný doklad priložený úradný certifikát, ktorý vydal príslušný orgán členského štátu pôvodu a je vyhotovený v súlade s príslušným vzorom certifikátu zdravia zvierat stanoveným v kapitolách 1, 2, 3 alebo 5 prílohy I k vykonávaciemu nariadeniu Komisie (EÚ) 2020/2236 (5) a v ktorom sa špecifikujú záruky relevantné pre dané konkrétne vnútroštátne opatrenia.
                                       
                                    
                           
                              2.   Odchylne od odseku 1 písm. a) sa vodné živočíchy druhov vnímavých na konkrétnu chorobu, ktoré sú uvedené v druhom stĺpci prílohy III, môžu premiestňovať do členských štátov alebo ich častí, ktoré sú uvedené v druhom a štvrtom stĺpci tabuliek v prílohách I alebo II, ak:
                              
                                          a)
                                       
                                       
                                          v prípade voľne žijúcich vodných živočíchov, sa podrobili karanténe v zariadení pre akvakultúru, ktoré bolo schválené v súlade s článkom 15 delegovaného nariadenia Komisie (EÚ) 2020/691 (*1);
                                       
                                    
                                          b)
                                       
                                       
                                          v prípade členských štátov alebo ich častí, na ktoré sa vzťahujú vnútroštátne opatrenia týkajúce sa infekcie parazitom Gyrodactylus salaris:
                                          
                                                      i)
                                                   
                                                   
                                                      bezprostredne pred premiestnením boli vodné živočíchy držané za podmienok stanovených v kapitole 10.3 článku 10.3.8 bode 2 Kódexu zdravia vodných živočíchov Svetovej organizácie pre zdravie zvierat (OIE) (*2);
                                                   
                                                
                                                      ii)
                                                   
                                                   
                                                      ikry boli vydezinfikované a následne držané za podmienok stanovených v kapitole 10.3. článku 10.3.8 bode 3 Kódexu zdravia vodných živočíchov OIE.
                                                   
                                                
                                    
                        
                        
                           (*1)  Delegované nariadenie Komisie (EÚ) 2020/691 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa zariadení pre akvakultúru a prepravcov vodných živočíchov (Ú. v. EÚ L 174, 3.6.2020, s. 345)."
                        
                        
                           (*2)  OIE Aquatic Animal Health Code (Kódex zdravia vodných živočíchov OIE), 2021, 23. vydanie.“"
                        
                     
                  
                        2.
                     
                     
                        V prílohe I sa v riadku týkajúcom sa herpetického vírusu ustríc – 1μνar (OsHV-1μνar) položka týkajúca sa Írska nahrádza textom uvedeným v prílohe k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.
         
         
            V Bruseli 9. februára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Vykonávacie rozhodnutie Komisie (EÚ) 2021/260 z 11. februára 2021, ktorým sa schvaľujú vnútroštátne opatrenia na obmedzenie vplyvu určitých chorôb vodných živočíchov v súlade s článkom 226 ods. 3 nariadenia Európskeho parlamentu a Rady (EÚ) 2016/429 a zrušuje rozhodnutie Komisie 2010/221/EÚ (Ú. v. EÚ L 59, 19.2.2021, s. 1).
         
            (3)  OIE Aquatic Animal Health Code (Kódex zdravia vodných živočíchov OIE), 2021, 23. vydanie.
         
            (4)  Delegované nariadenie Komisie (EÚ) 2020/691 z 30. januára 2020, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa zariadení pre akvakultúru a prepravcov vodných živočíchov (Ú. v. EÚ L 174, 3.6.2020, s. 345).
         
            (5)  Vykonávacie nariadenie Komisie (EÚ) 2020/2236 zo 16. decembra 2020, ktorým sa stanovujú pravidlá uplatňovania nariadení Európskeho parlamentu a Rady (EÚ) 2016/429 a (EÚ) 2017/625, pokiaľ ide o vzory certifikátov zdravia zvierat na vstup zásielok vodných živočíchov a určitých produktov živočíšneho pôvodu z vodných živočíchov do Únie a na ich premiestňovanie v rámci Únie, a o úradnú certifikáciu týkajúcu sa takýchto certifikátov, a ktorým sa zrušuje nariadenie (ES) č. 1251/2008 (Ú. v. EÚ L 442, 30.12.2020, s. 410).
      
      
         
            PRÍLOHA
            
               
                           „Herpetický vírus ustríc – 1μvar (OsHV-1 μvar)
                        
                        
                           Írsko
                        
                        
                           IE
                        
                        
                           jednotka 1: záliv Sheephaven
                           jednotka 3: zálivy Killala, Broadhaven a Blacksod
                           jednotka 4: záliv Streamstown
                           jednotka A: liaheň v zálive Tralee“